
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: производствена база за варови и бетонови разтвори с оператор „Грантпроектстрой” ЕТ, Берковица
Дата на извършване на проверката: 27.04.2018 г.

Място на извършване на проверката: м. „Берковска река“, земл. с. Мездрея, общ. Берковица
Проверени компоненти и фактори на околната среда:
· Води
· Почви

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 

· Закон за почвите (ЗП)

Извършени дейности:

С писмо изх. № 1079/23.04.2018 г. на РИОСВ – Монтана „Гарантпроектстрой“ ООД с управител Ивайло Кузманов е уведомен за датата на проверката, към което е приложена Заповед № РД-99/23.04.2018 г. на директора на РИОСВ – Монтана за извършване на комплексна проверка на място в обект за „производство на гасена вар, варови разтвори и бетонови изделия“ в земл. на с. Мездрея, общ. Берковица.
На 28.03.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-99/24.04.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-9/27.03.2018 г.
Проверени са:

· Сгради и съоръжения на територията на производствената база;
· Документи и данни, свързани със законовите и подзаконови нормативни актове по околна среда;
Констативна част:


Производствената база се намира в имот № 000002 от земл. на с. Мездрея, м. „Берковски река“, общ. Берковица. На площадката са ситуирани сгради  (вкл. жилищни) и съоръжения за производство и съхранение на варови и бетонови изделия. На площадката работят две фирми – ЕТ „Грантпроектстрой“ и „Гарантпроектстрой“ ООД, като производствената дейност се упражнява основно от ЕТ „Грантпроектстрой“, а търговската – от „Гарантпроектстрой“ ООД.

1. Компонент „Води”:

До май 2014 г. водоснабдяването на обекта за целите на производството е осъществявано от шахтов кладенец (оборудването на шахтовия кладенец е демонтирано) въз основа на Разрешително за водовземане на БДДР-Плевен № 11530129/2008 г. от подземни води. Същото не е подновявано, тъй като технологията на производството на вар е променена - добив по сух способ. Към момента на проверката съоръженията не работят, а наличното варно мляко се съхранява в четири водоплътни варници, три от които са запълнени частично и от тях не изтичат води. Обектът не генерира производствени отпадни води.
За питейно-битови нужди се използва отклонение от водопровод от Берковица, снабдяващ оранжериите край с. Мездрея. Битовите отпадъчни води се заустват в р. Берковска, за което не се изисква разрешително по чл. 46 от ЗВ предвид разпоредбата на ал. 4, т. 1 от същия член на закона.
2. Компонент „Почви”:


Производствената база е разположена извън регулацията на населени места - в м. „Берковска река“ от земл. на с. Мездрея. Имотът е ограден с трайна масивна ограда, като по-голяма част от терена е бетониран и застроен, а свободните площи – озеленени. От извършения оглед не са констатирани замърсявания на и около площадката на производствената база.
Заключение:
Операторът изпълнява задълженията си, произтичащи от законодателство по компоненти „Почви” и „Води“. От гледна точка компоненти води и почви обектът не представлява риск за околната среда.
Предписания: не са дадени.
Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на почвите.

